text: Stor stigning i indbrud syd for grænsen
  15 januar 2016 kl. 18.03
  De kølige tal dokumenterer, at langt de fleste gerningsmænd er udlændinge
  Den store strøm af asylansøgere, der er kommet til Tyskland, ser ud til at have ført en uheldig udvikling med sig.
  Der er sket en voldsom stigning i antallet af indbrud i privat beboelse syd for grænsen - og gerningsmændende er altovervejende udlændinge.
  I 2014 var der 7.500 indbrud i huse og lejligheder i Slesvig-Holsten -  i 2015 steg det til  8.600 - en stigning på 15 procent.
  Det tyske Indenrigsministerium og politiet i Slesvig-Holsten oplyser, at det er udlændinge, der begår indbruddene.  
  87 procent af de gerningsmænd, som politiet har haft kontakt med, er udlændinge. De tyske gerningsmænd udgør under 13 procent.
  Langt de fleste gerningsmænd er fra Østeuropa og mange af dem, mindst 80 personer, har samtidig søgt asyl i Tyskland.
  Nu varsler delstatsregeringen i Slesvig-Holsten en hårdere indsats og hurtigere udvisning af kriminelle asylansøgere.
  